ร้านนี้เป็นร้านน่ารักๆน่านั่งอีกร้านนึง ได้ยินชื่อเสียงความอร่อยมานานแล้วแต่ไม่ค่อยจะมีโอกาสได้มากินซะที ส่วนใหญ่เป็นเพราะหาที่จอดรถไม่ค่อยได้จนต้องขับเลยไปทุกครั้ง แต่ครั้งนี้ไม่มีพลาดค่ะได้มากินสมใจอยากแล้ว อาหารเป็นอาหารฝรั่งพวกสลัด พิซซ่า สปาเก๊ตตี้ เราสั่งมาครบเลยค่ะ เริ่มจากสลัดมะเขือเทศกับชีส มะเขือเทศมาแบบเย็นๆเข้ากับชีสและบัลซามิกอร่อยลงตัวมาก มันฝรั่งทอดโฮมเมดจานนี้ห้ามพลาดเลยนะคะ กรอบนอกนุ่มในไม่อมน้ำมัน อร่อยเพลินมาก ถัดมาเป็นกราแตงปู เนื้อปูมาแบบเน้นๆทานคู่กับขนมปังกระเทียม ลาซานญ่าเนื้อ ชีสเยอะหอมเครื่องเทศดี พิซซ่าแซลมอนรมควัน แป้งบางกรอบอร่อยมาก สปาเก็ตตี้ซอสเนื้อ เส้นสปาทำมายด้กำลังดีมากค่ะ เด้งๆกรึบๆไม่สุกเกินไป ปิดท้ายด้วยขนมหวานเป็นครีมบรูเล่ รสชาติใช้ได้ หอมวนิลลา หวานอ่อนๆ รวมๆแล้วประทับใจมากค่ะ บริการดี อาหารอร่อย ราคาไม่แพงเกิน คุณภาพอาหารสมราคา แต่ติแค่ที่จอดรอดรถนี่แหละค่ะ ????